REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunitetska pitanja

21 Broj 06-2/76-17

10. maj 2017. godine

B e o g r a d

ZAPISNIK

SA 23. SEDNICE ODBORA ZA ADMINISTRATIVNO-BUDžETSKA I MANDATNO-IMUNITETSKA PITANjA, ODRŽANE 10. MAJA 2017. GODINE

Sednica je počela u 11,00 časova.

Sednici je predsedavao dr Aleksandar Martinović, predsednik Odbora.

Sednici su prisustvovali članovi Odbora: Aleksandar Marković, Darko Laketić, Katarina Rakić, Dušica Stojković, Aleksandra Đurović, Branka Stamenković, Branimir Jovanović i Petar Petrović.

Sednici su prisustvovali i zamenici članova Odbora: Vesna Rakonjac, zamenik Veroljuba Matića, Stefana Miladinović, zamenik Đorđa Milićevića, Borislav Kovačević, zamenik Mome Čolakovića i Aleksandra Jerkov, zamenik člana Bojana Pajtića kome je prestalo članstvo u Odboru.

Sednici su prisustvovali i: dr Miloje Obradović, predsednik Komisije za zaštitu konkurencije, Milica Stanković, rukovodilac Sektora za normativno-pravne, kadrovske i opšte poslove; Vladana Jović, zamenik Zaštitnika građana, Olja Jovičić, generalni sekretar Stručne službe Zaštitnika građana; Brankica Janković, Poverenik za zaštitu ravnopravnosti, Marija Malinović, državni službenik; Vladimir Vučković, ispred Fiskalnog saveta, Zlatiborka Andrejić, sekretar Fiskalnog saveta; Verka Atanasković, v. d. direktora Agencije za borbu protiv korupcije, Milan Prebiračević, načelnik Odeljenja za opšte poslove, Milena Simić, samostalni savetnik; Hana Hukić, predsednik Republičke komisije za zaštitu prava u postupcima javnih nabavki, Sanja Bojanić, sekretar Službe Komisije, Ivana Tot, pomoćnik sekretara u Sektoru za zajedničke poslove; dr Predrag Dedeić, predsednik Komisije za hartije od vrednosti, Marko Janković, član Komisije; Olivera Zekić, član Saveta Regulatornog tela za elektronske medije; Rodoljub Šabić, Poverenik za informacije od javnog značaja i zaštitu podataka o ličnosti, Marinko Radić, generalni sekretar Službe Poverenika; Goran Petković, član Saveta Agencije za energetiku Republike Srbije; Mirjana Marković, sekretar Državne revizorske institucije, Milena Stojinović, načelnik Službe za ljudske resurse; Svetislava Bulajić, generalni sekretar Narodne skupštine i Aleksandra Šašo, načelnik Odeljenja za ljudske resurse.

Sednici nisu prisustvovali članovi Odbora: Momo Čolaković, Veroljub Matić, Đorđe Milićević, Vojislav Šešelj, Nemanja Šarović, Nenad Konstantinović i Nenad Čanak.

Predsednik Odbora je obrazložio da je sednicu sazvao u roku kraćem od roka predviđenog članom 72. stav 2. Poslovnika Narodne skupštine, s obzirom na to da je materijal za ovu sednicu članovima Odbora dostavljen 9. marta 2017. godine.

Pre utvrđivanja dnevnog reda, Odbor je većinom glasova prihvatio predlog predsednika Odbora za obavljanje zajedničkog jedinstvenog pretresa o svim tačkama predloženog dnevnog reda, na osnovu člana 82, člana 92. stav 2, člana 192. st. 2. i 3. i člana 193. Poslovnika Narodne skupštine.

Na predlog predsednika, Odbor je većinom glasova utvrdio sledeći

D n e v n i r e d:

1. Razmatranje Predloga Komisije za zaštitu konkurencije za utvrđivanje maksimalnog broja zaposlenih na neodređeno vreme u Stručnoj službi Komisije za zaštitu konkurencije u 2017. godini (21 Broj: 02-167/17 od 25. januara 2017. godine);
2. Razmatranje Predloga Zaštitnika građana za utvrđivanje maksimalnog broja zaposlenih na neodređeno vreme u Stručnoj službi Zaštitnika građana u 2017. godini (21 Broj: 112-197/17 od 31. januara 2017. godine);
3. Razmatranje Predloga Poverenika za zaštitu ravnopravnosti za utvrđivanje maksimalnog broja zaposlenih na neodređeno vreme u Stručnoj službi Poverenika za zaštitu ravnopravnosti u 2017. godini (21 Broj: 112-200/17 od 31. januara 2017. godine);
4. Razmatranje Predloga Fiskalnog saveta za utvrđivanje maksimalnog broja zaposlenih na neodređeno vreme u Stručnim službama Fiskalnog saveta u 2017. godini (21 Broj: 112-218/17 od 1. i 23. februara 2017. godine);
5. Razmatranje Predloga Agencije za borbu protiv korupcije za utvrđivanje maksimalnog broja zaposlenih na neodređeno vreme u Stručnoj službi Agencije za borbu protiv korupcije u 2017. godini (21 Broj: 112-246/17 od 3. februara 2017. godine);
6. Razmatranje Predloga Republičke komisije za zaštitu prava u postupcima javnih nabavki za utvrđivanje maksimalnog broja zaposlenih na neodređeno vreme u Službi Republičke komisije za zaštitu prava u postupcima javnih nabavki u 2017. godini (21 Broj: 112-289/17 od 8. februara 2017. godine);
7. Razmatranje Predloga Komisije za hartije od vrednosti za utvrđivanje maksimalnog broja zaposlenih na neodređeno vreme u Komisiji za hartije od vrednosti u 2017. godini (21 Broj: 112-302/17 od 9. februara i 18. aprila 2017. godine);
8. Razmatranje Zahteva Komisije za hartije od vrednosti za davanje saglasnosti za dodatno radno angažovanje u Komisiji za hartije od vrednosti u 2017. godini (21 Broj: 112-196/17 od 30. januara 2017. godine);
9. Razmatranje Predloga Regulatornog tela za elektronske medije za utvrđivanje maksimalnog broja zaposlenih na neodređeno vreme u Stručnoj službi Regulatornog tela za elektronske medije u 2017. godini (21 Broj: 112-334/17 od 14. februara 2017. godine);
10. Razmatranje Zahteva Poverenika za informacije od javnog značaja i zaštitu podataka o ličnosti za davanje saglasnosti na Pravilnik o unutrašnjem uređenju i sistematizaciji radnih mesta u Službi Poverenika za informacije od javnog značaja i zaštitu podataka o ličnosti Broj: 110-00-4/2017-04 od 21. februara 2017. godine (21 Broj: 112-402/17 od 22. februara 2017. godine);
11. Razmatranje Predloga Poverenika za informacije od javnog značaja i zaštitu podataka o ličnosti za utvrđivanje maksimalnog broja zaposlenih na neodređeno vreme u Službi Poverenika za informacije od javnog značaja i zaštitu podataka o ličnosti u 2017. godini (21 Broj: 112-401/17 od 22. februara 2017. godine);
12. Razmatranje Predloga Agencije za energetiku za utvrđivanje maksimalnog broja zaposlenih na neodređeno vreme u Agenciji za energetiku u 2017. godini (21 Broj: 02-558/17 od 3. marta 2017. godine);
13. Razmatranje Predloga Narodne skupštine za utvrđivanje maksimalnog broja zaposlenih na neodređeno vreme u Službi Narodne skupštine u 2017. godini (21 Broj: 112-567/17 od 3. marta 2017. godine);
14. Razmatranje Predloga Državne revizorske institucije za utvrđivanje maksimalnog broja zaposlenih na neodređeno vreme u Državnoj revizorskoj instituciji u 2017. godini (21 Broj: 112-581/17 od 6. marta 2017. godine).

**Prva tačka dnevnog reda**: Razmatranje Predloga Komisije za zaštitu konkurencije za utvrđivanje maksimalnog broja zaposlenih na neodređeno vreme u Stručnoj službi Komisije za zaštitu konkurencije u 2017. godini (21 Broj: 02-167/17 od 25. januara 2017. godine); **Druga tačka dnevnog reda**: Razmatranje Predloga Zaštitnika građana za utvrđivanje maksimalnog broja zaposlenih na neodređeno vreme u Stručnoj službi Zaštitnika građana u 2017. godini (21 Broj: 112-197/17 od 31. januara 2017. godine); **Treća tačka dnevnog reda**: Razmatranje Predloga Poverenika za zaštitu ravnopravnosti za utvrđivanje maksimalnog broja zaposlenih na neodređeno vreme u Stručnoj službi Poverenika za zaštitu ravnopravnosti u 2017. godini (21 Broj: 112-200/17 od 31. januara 2017. godine); **Četvrta tačka dnevnog reda:** Razmatranje Predloga Fiskalnog saveta za utvrđivanje maksimalnog broja zaposlenih na neodređeno vreme u Stručnim službama Fiskalnog saveta u 2017. godini (21 Broj: 112-218/17 od 1. i 23. februara 2017. godine); **Peta tačka dnevnog reda:** Razmatranje Predloga Agencije za borbu protiv korupcije za utvrđivanje maksimalnog broja zaposlenih na neodređeno vreme u Stručnoj službi Agencije za borbu protiv korupcije u 2017. godini (21 Broj: 112-246/17 od 3. februara 2017. godine); **Šesta tačka dnevnog reda:** Razmatranje Predloga Republičke komisije za zaštitu prava u postupcima javnih nabavki za utvrđivanje maksimalnog broja zaposlenih na neodređeno vreme u Službi Republičke komisije za zaštitu prava u postupcima javnih nabavki u 2017. godini (21 Broj: 112-289/17 od 8. februara 2017. godine); **Sedma tačka dnevnog reda:** Razmatranje Predloga Komisije za hartije od vrednosti za utvrđivanje maksimalnog broja zaposlenih na neodređeno vreme u Komisiji za hartije od vrednosti u 2017. godini (21 Broj: 112-302/17 od 9. februara i 18. aprila 2017. godine); **Osma tačka dnevnog reda:** Razmatranje Zahteva Komisije za hartije od vrednosti za davanje saglasnosti za dodatno radno angažovanje u Komisiji za hartije od vrednosti u 2017. godini (21 Broj: 112-196/17 od 30. januara 2017. godine); **Deveta tačka dnevnog reda:** Razmatranje Predloga Regulatornog tela za elektronske medije za utvrđivanje maksimalnog broja zaposlenih na neodređeno vreme u Stručnoj službi Regulatornog tela za elektronske medije u 2017. godini (21 Broj: 112-334/17 od 14. februara 2017. godine); **Deseta tačka dnevnog reda:** Razmatranje Zahteva Poverenika za informacije od javnog značaja i zaštitu podataka o ličnosti za davanje saglasnosti na Pravilnik o unutrašnjem uređenju i sistematizaciji radnih mesta u Službi Poverenika za informacije od javnog značaja i zaštitu podataka o ličnosti Broj: 110-00-4/2017-04 od 21. februara 2017. godine (21 Broj: 112-402/17 od 22. februara 2017. godine); **Jedanaesta tačka dnevnog reda:** Razmatranje Predloga Poverenika za informacije od javnog značaja i zaštitu podataka o ličnosti za utvrđivanje maksimalnog broja zaposlenih na neodređeno vreme u Službi Poverenika za informacije od javnog značaja i zaštitu podataka o ličnosti u 2017. godini (21 Broj: 112-401/17 od 22. februara 2017. godine); **Dvanaesta tačka dnevnog reda**: Razmatranje Predloga Agencije za energetiku za utvrđivanje maksimalnog broja zaposlenih na neodređeno vreme u Agenciji za energetiku u 2017. godini (21 Broj: 02-558/17 od 3. marta 2017. godine); **Trinaesta tačka dnevnog reda:** Razmatranje Predloga Narodne skupštine za utvrđivanje maksimalnog broja zaposlenih na neodređeno vreme u Službi Narodne skupštine u 2017. godini (21 Broj: 112-567/17 od 3. marta 2017. godine) i **Četrnaesta tačka dnevnog reda:** Razmatranje Predloga Državne revizorske institucije za utvrđivanje maksimalnog broja zaposlenih na neodređeno vreme u Državnoj revizorskoj instituciji u 2017. godini (21 Broj: 112-581/17 od 6. marta 2017. godine)

U skladu sa usvojenim predlogom predsednika Odbora, Odbor je o navedenim tačkama utvrđenog dnevnog reda vodio zajednički jedinstveni pretres.

Predsednik Odbora je obavestio članove i zamenike članova Odbora da je Zakonom o načinu određivanja maksimalnog broja zaposlenih u javnom sektoru propisano da Odbor utvrđuje maksimalan broj zaposlenih za svaku kalendarsku godinu za ukupno 12 državnih organa, organizacija i tela; da je Odbor s tim u vezi doneo Odluku o načinu i rokovima za dostavljanje podataka koji su potrebni za donošenje navedenih odluka za svaki organ, kao i da su svi organi dostavili svoje obrazložene predloge. Takođe, istakao je da je broj zaposlenih u dostavljenim predlozima organa manji od broja koji je predviđen njihovim aktima o sistematizaciji; da na akte o sistematizaciji ovih organa saglasnost daju ili nadležni odbori Narodne skupštine ili Narodna skupština, a da pojedini organi svoje pravilnike donose samostalno a saglasnost na njihove finansijske planove daje Vlada Republike Srbije ili nadležni Odbor odnosno Narodna skupština. S tim u vezi je predložio da kriterijum za određivanje maksimalnog broja zaposlenih bude obezbeđenost finansijskih sredstava za isplatu plata utvrđenih Zakonom o budžetu Republike Srbije, a za one organe koji se ne finansiraju iz budžeta već iz sopstvenih prihoda, da kriterijum bude obezbeđenost sredstava saglasno njihovim Finansijskim planovima, na koje saglasnost daje Vlada Republike Srbije ili Narodna skupština.

U diskusiji su učestovali: Branka Stamenković, Aleksandra Jerkov i Petar Petrović.

Predsednik Komisije za zaštitu konkurencije, dr Miloje Obradović, je obrazložio podneti predlog. On je istakao da je broj sistematizovanih radnih mesta u Komisiji 54; da je trenutno zaposleno 41 lice; da je podnetim predlogom maksimalan broj zaposlenih u Komisiji 52; da je Vlada dala saglasnost na Finansijski plan Komisije za 2017. godinu kojim je u cilju jačanja kadrovskih kapaciteta planirano 52 zaposlena, kao i da Komisija ne koristi sredstva iz budžeta. Istakao je da Komisija veoma polaže na obrazovanje i školovanje svojih kadrova. Posebno je istakao problem odlaska kadrova iz Komisije u poslednjih godinu dana.

Branka Stamenković je iznela primedbu na činjenicu da je rasprava o svim tačkama utvrđenog dnevnog reda objedinjena, jer je time vreme za raspravu smanjeno. Takođe, postavila je pitanje iz kog razloga Komisija za poslove knjiženja koristi usluge agencije, kada je prema sistematizaciji na materijalno-finansijskim poslovima angažovano ukupno pet zaposlenih. S tim u vezi izvršila je poređenje sa drugim organima koji imaju veći broj zaposlenih od zaposlenih u Komisiji, a manji broj zaposlenih na navedenim poslovima. Predsednik Komisije je s tim u vezi pojasnio da je na navedenim poslovima trenutno tri zaposlena lica, jer je jedna koleginica na porodiljskom odsustvu a druga ima zdravstvenih problema, kao i da je zbog specifičnosti poslova koje obavlja Komisija nemoguće vršiti poređenja sa drugim organima. Takođe je ukazao na činjenicu da prema Uredbi o budžetskom računovodstvu jedan izvršilac ne može istovremeno obavljati poslove i blagajnika i likvidatora.

Aleksandra Jerkov i Petar Petrović su od predsednika Odbora zatražili pojašnjenje o načinu vođenja rasprave. Predsednik Odbora je pojasnio da će svaki organ predstaviti svoj predlog, a da nakon toga članovi i zamenici članova Odbora mogu postavljati pitanja i tako sve dok svi organi ne predstave svoje predloge.

Vladana Jović, zamenik Zaštitnika građana, je obrazložila podneti predlog. Ona je istakla da je Zaštitnik građana u oktobru 2014. godine doneo novi Pravilnik o organizaciji i sistematizaciji radnih mesta, na koji je Narodna skupština u novembru 2015. godine saglasnost dala, a kojom je predviđeno 76 radnih mesta sa 106 državnih službenika i nameštenika. Posebno je istakla problem odlaska kadrova i složene procedure zapošljavanja.

Brankica Janković, Poverenik za zaštitu ravnopravnosti, je obrazložila podneti predlog. Ona je istakla da je broj zaposlenih u ovoj instituciji 35, a da je prema Pravilniku o unutrašnjem uređenju i sistematizaciji radnih mesta iz 2013. godine broj izvršilaca 60 (bez izabranog lica).

Branka Stamenković je postavila pitanje iz kog razloga Poverenik ima angažovana četiri izvršioca na poslovima računovodstva, kada drugi organi sa većem brojem zaposlenih imaju isti broj angažovanih na navedenim poslovima. Poverenik je pojasnila da je navedeni broj u skladu sa važećom sistematizacijom, a da je u pripremi novi pravilnik kojim će se svakako predvideti određene uštede, te će razmotriti predlog koji je dala narodna poslanica.

Vladimir Vučković je ispred Fiskalnog saveta obrazložio podneti predlog. On je istakao da je broj sistematizovanih radnih mesta u Fiskalnom savetu 17.

Branka Stamenković je sugerisala da se važeća sistematizacija Fiskalnog saveta objavi na intertnet stranici i na taj način učini dostupna javnosti, i ujedno izrazila bojazan da se time što jedan izvršilac obavlja poslove i blagajnika i likvidatora krši Uredba o budžetskom računovodstvu.

Verka Atanasković, v. d. direktora Agencije za borbu protiv korupcije, je predstavila rad i nadležnosti Agencije i obrazložila podneti predlog. Ona je istakla da je broj zaposlenih u ovoj instituciji 89, a da je važećom sistmatizacijom predviđen broj izvršilaca 139.

Hana Hukić, predsednik Republičke komisije za zaštitu prava u postupcima javnih nabavki, je obrazložila podneti predlog. Ona je istakla da je u Komisiji zaposleno ukupno 54 lica.

U nastavku sednice, predsednik Odbora je podsetio članove i zamenike članova Odbora, na odredbe Zakona o budžetskom sistemu i Odluke Odbora o postupku za pribavljanje saglasnosti za zasnivanje radnog odnosa sa novim licima i dodatno radno angažovanje u službama Narodne skupštine i nezavisnih državnih organa i organizacija od 20. juna 2014. godine, kojima je utvrđeno da Odbor daje neophodnu saglasnost za zasnivanja radnog odnosa sa novim licima odnosno dodatno radno angažovanje.

Predsednik Komisije za hartije od vrednosti, dr Predrag Dedeić i član Komisije, Marko Janković, su obrazlažući podnete predloge istakli da je broj zaposlenih u Komisiji značajno niži od broja zaposlenih u prethodnim godinama rada Komisije; da se Komisija trenutno finansira na osnovu Odluke o privremenom finansiranju kojom je regulisano finansiranje za ukupno 38 lica jer još uvek nije dobijena saglasnost nadležnog Odbora Narodne skupštine na Finansijski plan za 2017. godinu; da je prema važećoj sistematizaciji od 13. marta 2017. godine broj zaposlenih u Komisiji 46, da je trenutno zaposleno 35 lica, kao i da Komisija aktivno sarađuje sa Ministarstvom finansija u vezi sa izmenama Pravilnika o tarifama.

Olivera Zekić, član Saveta Regulatornog tela za elektronske medije, je obrazložila podneti predlog. Ona je istakla da je broj sistematizovanih radnih mesta 105, a da je trenutno zaposleno 82 izvršioca. Takođe, napomenula je da Finansijski plan za 2016. godinu nije usvojen i ujedno apelovala da Narodna skupština što pre usvoji i Finansijski plan za 2017. godinu.

Aleksandra Jerkov je istakla primedbu na rad Saveta, smatrajući da ovaj organ ne reaguje uvek kada je to potrebno, te je uputila pitanje da li je potrebno angažovati veći broj zaposlenih na poslovima nadzora i analize rada emitera.

Branka Stamenković je postavila pitanje da li je moguće ostvariti određene uštede smanjenjem broja zaposlenih koji obavljaju računovodstvene poslove.

U vezi sa postavljenim pitanjima, Olivera Zekić je pojasnila da ovaj organ u svemu deluje u skladu sa propisima kojima se reguliše rad Regulatora; da je služba nadzora jedina služba u Evropi zajedno sa francuskim regulatornim telom koja 24 sata, sedam dana u nedelji, 365 dana u godini, vrši nadzor i analizu; kao i da je zbog velikog broja pružaoca usluga i poslova koji se obavljaju, nemoguće ostvariti uštede smanjenjem broja zaposlenih u finansijskoj službi.

U nastavku sednice, predsednik Odbora je podsetio članove i zamenike članova Odbora, na odredbu Zakona o slobodnom pristupu informacijama od javnog značaja, kojom je predviđeno da Odbor daje saglasnost na akt kojim Poverenik uređuje rad svoje stručne službe.

Rodoljub Šabić, Poverenik za informacije od javnog značaja i zaštitu podataka o ličnosti, najpre je obrazložio podneti Predlog za utvrđivanje maksimalnog broja zaposlenih na neodređeno vreme u Službi Poverenika u 2017. godini, ističući da je predložen broj zaposlenih isti kao i 2016. godine (94). U nastavku je obrazložio Zahtev za davanje saglasnosti na Pravilnik o unutrašnjem uređenju i sistematizaciji radnih mesta u Službi Poverenika za informacije od javnog značaja i zaštitu podataka o ličnosti Broj: 110-00-4/2017-04 od 21. februara 2017. godine, ističući da je broj zaposlenih nepromenjen i da se novim pravilnikom vrše određene izmene po pitanju organizacione strukture.

Goran Petković, član Saveta Agencije za energetiku Republike Srbije, je obrazložio podneti predlog kojim je zatražena saglasnost za ukupno 47 lica.

Svetislava Bulajić, generalni sekretar Narodne skupštine, je obrazlažući podneti predlog istakla da je broj za koji je zatražena saglasnost isti kao i prethodne godine (456). Posebno je istakla da je Narodna skupština sa Službom za upravljanje kadrovima potpisala Memorandum o saradnji kojim se predviđa niz obuka za zaposlene u Službi.

Mirjana Marković, sekretar Državne revizorske institucije, je obrazložila podneti predlog. Ona je istakla da je trenutan broj zaposlenih u ovom organu 298, a da je važećom sistematizacijom predviđen broj od 426 izvršioca.

Odbor je u skladu sa članom 157. stav 2. Poslovnika Narodne skupštine, o svakom predlogu odluke, odlučivao posebno.

Na predlog predsednika, Odbor je većinom glasova doneo Odluku kojom je utvrđeno da maksimalni broj zaposlenih na neodređeno vreme u Stručnoj službi Komisije za zaštitu konkurencije za 2017. godinu iznosi 52, uz organičenje da Komisija za zaštitu konkurencije može da ima onaj broj zaposlenih na neodređeno vreme za koje ima obezbeđenu masu sredstava za isplatu plata u skladu sa Finansijskim planom za 2017. godinu na koji je saglasnost dala Vlada Republike Srbije Rešenjem od 23. decembra za 2016. godine.

Na predlog predsednika, Odbor je većinom glasova doneo Odluku kojom je utvrđeno da maksimalni broj zaposlenih na neodređeno vreme u Stručnoj službi Zaštitnika građana za 2017. godinu, iznosi 106, uz organičenje da Zaštitnik građana može da ima onaj broj zaposlenih na neodređeno vreme za koje ima obezbeđenu masu sredstava za isplatu plata predviđenu Zakonom o budžetu Republike Srbije za 2017. godinu.

Na predlog predsednika, Odbor je većinom glasova doneo Odluku kojom je utvrđeno da maksimalni broj zaposlenih na neodređeno vreme u Stručnoj službi Poverenika za zaštitu ravnopravnosti za 2017. godinu, iznosi 60, uz organičenje da Poverenik za zaštitu ravnopravnosti može da ima onaj broj zaposlenih na neodređeno vreme za koje ima obezbeđenu masu sredstava za isplatu plata predviđenu Zakonom o budžetu Republike Srbije za 2017. godinu.

Na predlog predsednika, Odbor je većinom glasova doneo Odluku kojom je utvrđeno da maksimalni broj zaposlenih na neodređeno vreme u Stručnim službama Fiskalnog saveta za 2017. godinu, iznosi 17, uz organičenje da Fiskalni savet može da ima onaj broj zaposlenih na neodređeno vreme za koje ima obezbeđenu masu sredstava za isplatu plata predviđenu Zakonom o budžetu Republike Srbije za 2017. godinu.

Na predlog predsednika, Odbor je većinom glasova doneo Odluku kojom je utvrđeno da maksimalni broj zaposlenih na neodređeno vreme u Stručnoj službi Agencije za borbu protiv korupcije za 2017. godinu, iznosi 139, uz ograničenje da Agencija za borbu protiv korupcije može da ima onaj broj zaposlenih na neodređeno vreme za koje ima obezbeđenu masu sredstava za isplatu plata predviđenu Zakonom o budžetu Republike Srbije za 2017. godinu.

Na predlog predsednika, Odbor je većinom glasova doneo Odluku kojom je utvrđeno da maksimalni broj zaposlenih na neodređeno vreme u Službi Republičke komisije za zaštitu prava u postupcima javnih nabavki za 2017. godinu, iznosi 54.

Na predlog predsednika, Odbor je većinom glasova doneo Odluku kojom je utvrđeno da maksimalni broj zaposlenih na neodređeno vreme u Komisiji za hartije od vrednosti za 2017. godinu, iznosi 46, uz ograničenje da Komisija za hartije od vrednosti može da ima onaj broj zaposlenih na neodređeno vreme za koje ima obezbeđenu masu sredstava za isplatu plata predviđenu odlukama predsednika Komisije o privremenom finansiranju za svaki kvartal 2017. godine posebno, do donošenja odluke Narodne skupštine o davanju saglasnosti na Finansijski plan Komisije za 2017. godinu.

Na predlog predsednika Odbor je većinom glasova prihvatio zahtev Komisije za hartije od vrednosti i doneo Zaključak o davanju saglasnosti Komisiji za dodatno radno angažovanje tri lica.

Na predlog predsednika, Odbor je većinom glasova doneo Odluku kojom je utvrđeno da maksimalni broj zaposlenih na neodređeno vreme u Stručnoj službi Regulatornog tela za elektronske medije za 2017. godinu, iznosi 105, uz ograničenje da Regulatorno telo za elektronske medije može da ima onaj broj zaposlenih na neodređeno vreme za koje ima obezbeđenu masu sredstava za isplatu plata predviđenu Finansijskim planom Regulatora za 2015. godinu na koji je saglasnost dala Narodna skupština, do davanja saglasnosti Narodne skupštine na Finansijski plan Regulatora za 2017. godinu.

Na predlog predsednika, Odbor je većinom glasova doneo odluku o davanju saglasnosti Povereniku za informacije od javnog značaja i zaštitu podataka o ličnosti na Pravilnik o unutrašnjem uređenju i sistematizaciji radnih mesta u Službi Poverenika za informacije od javnog značaja i zaštitu podataka o ličnosti broj 110-00-4/2017-04 od 21. februara 2017. godine, koji je doneo Poverenik.

Na predlog predsednika, Odbor je većinom glasova doneo Odluku kojom je utvrđeno da maksimalni broj zaposlenih na neodređeno vreme u Stručnoj službi Poverenika za informacije od javnog značaja i zaštitu podataka o ličnosti za 2017. godinu, iznosi 94.

Na predlog predsednika, Odbor je većinom glasova doneo Odluku kojom je utvrđeno da maksimalni broj zaposlenih na neodređeno vreme u Agenciji za energetiku Republike Srbije za 2017. godinu, iznosi 47, uz ograničenje da Agencija za energetiku može da ima onaj broj zaposlenih na neodređeno vreme za koje ima obezbeđenu masu sredstava za isplatu plata predviđenih Finansijskim planom Agencije za energetiku za 2015. godinu, na koji je saglasnost dala Narodna skupština.

Na predlog predsednika, Odbor je većinom glasova doneo Odluku kojom je utvrđeno da maksimalni broj zaposlenih na neodređeno vreme u Stručnoj službi Narodne skupštine za 2017. godinu, iznosi 456, uz ograničenje da Narodna skupština može da ima onaj broj zaposlenih na neodređeno vreme za koje ima obezbeđenu masu sredstava za isplatu plata utvrđenu Skupštinskim budžetom za 2017. godinu, koji je sastavni deo Zakona o budžetu republike Srbije za 2017. godinu.

Na predlog predsednika, Odbor je većinom glasova doneo Odluku kojom je utvrđeno da maksimalni broj zaposlenih na neodređeno vreme u Državnoj revizorskoj instituciji za 2017. godinu, iznosi 426, uz ograničenje da Državna revizorska institucija može da ima onaj broj zaposlenih na neodređeno vreme za koje ima obezbeđenu masu sredstava za isplatu plata predviđenu Zakonom o budžetu Republike Srbije za 2017. godinu.

Sednica je završena u 12,35 časova.

Sastavni deo ovog zapisnika čini obrađeni tonski snimak sednice Odbora.

SEKRETAR PREDSEDNIK

Svetlana Dedić dr Aleksandar Martinović